Svo orti Ólína Andrésdóttir við lag Sigvalda Kaldalóns en þau vissu hvað þau sungu . Föstudaginn 17. febrúar verður heldur ekkert spaugað með okkur Útnesjamenn þegar Njarðvík og Grindavík leiða saman hesta sína í Ljónagryfjunni í Domino´s-deild karla . Suðurnesjaglíman hefst kl. 19:15 ! Hér eru á ferðinni tvö stig af dýrari gerðinni , Njarðvík með 16 stig í 7. sæti deildarinnar en Grindavík með 18 stig í 5. sæti . Grindvíkingar höfðu 12 stiga sigur í fyrri umferðinni fyrir jól og nú er komið að því að grýta til þeirra lambinu gráa ! Njarðvíkingar fjölmennum á föstudag og hnoðum í stemmningu sem Ljónagryfjunni sæmir í Suðurnesjaslag .